**Formular 1**

**CONTRACT DE LUCRĂRI**

**nr\_\_\_\_\_\_\_ din\_\_\_\_\_\_\_\_\_**

**1. Părţile contractante**

În temeiul Legii 98/2016 privind achizițiile publice, s-a încheiat prezentul contract de lucrări, **între:**

**COMUNA GALGAU** cu sediul in **Galgau**, nr169,judetul **Salaj** telefon/fax **0260.647.001**, cod fiscal **4495182**,cont Trezoreria Jibou, reprezentată prin **Cristian Ungur** - primar în calitate de **achizitor,** pe de o parte

şi

**\_\_\_\_\_\_\_\_\_\_** cu sediul in \_\_\_\_\_\_\_\_\_\_\_\_\_ tel/fax .............................................. număr ORC ........................... cod fiscal ................................... cont Trezoreria \_\_\_- **RO\_\_ TREZ \_\_\_\_**, reprezentată de ..................................................................... –administrator, în calitate de **executant**, pe de altă parte.

**2. Definiţii**

În prezentul contract următorii termeni vor fi interpretaţi astfel:

a. contract –prezentul contract şi toate anexele sale;

b. achizitor şi executant - părţile contractante, aşa cum sunt acestea numite în prezentul contract;

c. preţul contractului - preţul plătibil executantului de către achizitor, în baza contractului, pentru îndeplinirea integrală şi corespunzătoare a tuturor obligaţiilor sale, asumate prin contract;

d. amplasamentul lucrării - locul unde executantul execută lucrarea;

e. forţa majoră - reprezintă o împrejurare de origine externă, cu caracter extraordinar, absolut imprevizibilă şi inevitabilă, care se află în afara controlului oricărei părţi, care nu se datorează greşelii sau vinei acestora, şi care face imposibilă executarea şi, respectiv, îndeplinirea contractului; sunt considerate asemenea evenimente: războaie, revoluţii, incendii, inundaţii sau orice alte catastrofe naturale, restricţii apărute ca urmare a unei carantine, embargou, enumerarea nefiind exhaustivă, ci enunţiativă. Nu este considerat forţă majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligaţiilor uneia din părţi;

f. zi - zi calendaristică; an - 365 zile.

**3. Interpretare**

**3.1** În prezentul contract, cu excepţia unei prevederi contrare, cuvintele la forma singular vor include forma de plural şi vice versa, acolo unde acest lucru este permis de context.

**3.2** Termenul “zi”sau “zile” sau orice referire la zile reprezintă zile calendaristice dacă nu se specifică în mod diferit.

Clauze obligatorii

**4. Obiectul şi preţul contractului**

**4.1** Obiectul contractului constă în **Executie de lucrari la obiectivul: “Reabilitare moderata a obiectivului Scoala Primara cu functiunea de after school in localitatea Capalna, comuna Galgau, jud. Salaj”**,în perioada convenită şi în conformitate cu obligaţiile asumate prin prezentul contract.

**4.2** Preţul convenit pentru îndeplinirea contractului, respectiv preţul lucrărilor executate, plătibil executantului de către achizitor conform graficului de plăţi, este de **...........**lei, la care se adauga TVA.

**5. Durata contractului**

Durata prezentului contract este de **\_\_\_\_ de luni**, de la data semnarii contractului si include termenul de executuie a contractului si termenul de garantie.

**6. Documentele contractului**

Documentele contractului sunt:

1. Cererea de oferte;
2. oferta;
3. garanţia de bună execuţie;
4. angajamentul ferm de susţinere din partea unui terţ, dacă este cazul.
5. contractul se asociere sau de subcontractare, dacă este cazul.

**7. Executarea contractului**

**7.1** Executarea contractului începe după constituirea garanţiei de bună execuţie şi emiterea ordinului de incepere a lucrarilor.

**7.2** Termenul de executie este de \_\_\_\_\_ luni de la data ordinului administrativ de incepere a lucrarilor si include perioadele nefavorabile pentru lucrari in precizate de executant in propunerea tehnica.

**8. Protecţia patrimoniului cultural naţional**

**8.1** Toate fosilele, monedele, obiectele de valoare sau orice alte vestigii sau obiecte de interes arheologic descoperite pe amplasamentul lucrării sunt considerate, în relaţiile dintre părţi, ca fiind proprietatea absolută a achizitorului.

**8.2** Executantul are obligaţia de a lua toate precauţiile necesare pentru ca muncitorii săi sau oricare alte persoane să nu îndepărteze sau să deterioreze obiectele prevăzute la clauza **8.1**, iar imediat după descoperirea şi înainte de îndepărtarea lor, de a înştiinţa achizitorul despre această descoperire şi de a îndeplini dispoziţiile primite de la achizitor privind îndepărtarea acestora. Dacă din cauza unor astfel de dispoziţii executantul suferă întârzieri şi/sau cheltuieli suplimentare, atunci, prin consultare, părţile vor stabili orice prelungire a duratei de execuţie la care executantul are dreptul si totalul cheltuielilor suplimentare, care se va adăuga la preţul contractului.

**8.3** Achizitorul are obligaţia, de îndată ce a luat la cunoştinţă despre descoperirea obiectelor prevăzute la clauza **8.1**, de a înştiinţa în acest sens organele de poliţie şi comisia monumentelor istorice.

**9. Obligaţiile principale ale executantului**

**9.1** Executantul se obligă să execute si sa finalizeze lucrarile aferente obiectivului de investiţii precizat la pct **4.1** în conformitate cu documentatia de atribuire si cu obligaţiile asumate prin prezentul contract.

**9.2** Executantul are obligaţia de a remedia viciile ascunse, cu atenţia şi promptitudinea cuvenită, în concordanţă cu obligaţiile asumate prin contract, inclusiv de a proiecta, daca este cazul, în limitele prevăzute de prezentul contract.

**9.3** Executantul are obligaţia de a supraveghea lucrările, de a asigura forţa de muncă, materialele, instalaţiile, echipamentele şi toate celelalte obiecte, fie de natură provizorie, fie definitive cerute de şi pentru contract, în măsura în care necesitatea asigurării acestora este prevăzută în contract sau se poate deduce în mod rezonabil din contract.

**9.4** Executantul are obligaţia de a prezenta achizitorului concomitent cu prezentarea garantiei de buna executie, spre aprobare, graficul de execuţie de detaliu, alcătuit în ordinea tehnologică de execuţie.

**9.5** Executantul este pe deplin responsabil pentru conformitatea, stabilitatea şi siguranţa tuturor operaţiunilor executate pe şantier, precum şi pentru procedeele de execuţie utilizate, cu respectarea prevederilor şi a reglementărilor legilor privind calitatea în construcţii.

**9.6** Un exemplar din documentaţia predată de către achizitor executantului va fi ţinut de acesta în vederea consultării de către Inspecţia de Stat în Construcţii, Lucrări Publice, Urbanism şi Amenajarea Teritoriului, precum şi de către persoane autorizate de achizitor, la cererea acestora.

**9.7** Executantul nu va fi răspunzător pentru proiectul şi caietele de sarcini care nu au fost întocmite de el. Dacă totuşi contractul, inclusiv modificarile aduse acestuia, prevad explicit ca o parte a lucrărilor permanente să fie proiectată de către executant, acesta va fi pe deplin responsabil pentru acea parte a proiectului si a lucrărilor.

**9.8** Executantul are obligaţia de a pune la dispoziţia achizitorului, la termenele precizate în anexele contractului, caietele de măsurători şi, în situaţiile convenite, desenele, calculele, verificările calculelor şi orice alte documente pe care executantul trebuie să le întocmească sau care sunt cerute de achizitor, Consultant sau finantator.

**9.9** Executantul are obligaţia de a respecta şi executa dispoziţiile achizitorului în orice problemă, menţionată sau nu în contract, referitoare la lucrare. În cazul în care executantul consideră că dispoziţiile achizitorului sunt nejustificate sau inoportune, acesta are dreptul de a ridica obiecţii, în scris, fără ca obiecţiile respective să îl absolve de obligaţia de a executa dispoziţiile primite, cu excepţia cazului în care acestea contravin prevederilor legale.

**9.10** În cazul în care respectarea şi executarea dispoziţiilor prevăzute la pct **9.9** determină dificultăţi în execuţie care generează costuri suplimentare, atunci aceste costuri vor fi acoperite pe cheltuiala achizitorului.

**9.11** Executantul este responsabil de trasarea corectă a lucrărilor faţă de reperele date de achizitor, precum şi de furnizarea tuturor echipamentelor, instrumentelor, dispozitivelor şi resurselor umane necesare îndeplinirii responsabilităţii respective.

**9.12** În cazul în care, pe parcursul execuţiei lucrărilor, survine o eroare în poziţia, cotele, dimensiunile sau aliniamentul oricărei părţi a lucrărilor, executantul are obligaţia de a rectifica eroarea constatată, pe cheltuiala sa, cu excepţia situaţiei în care eroarea respectivă este rezultatul datelor incorecte furnizate, în scris, de către proiectant. Pentru verificarea trasării de către proiectant, executantul are obligaţia de a proteja şi păstra cu grijă toate reperele, bornele sau alte obiecte folosite la trasarea lucrărilor.

**9.13** Pe parcursul execuţiei lucrărilor şi remedierii viciilor ascunse, executantul are obligaţia:

1. de a lua toate măsurile pentru asigurarea tuturor persoanelor a căror prezenţă pe şantier este autorizată şi de a menţine şantierul (atât timp cât acesta este sub controlul său) şi lucrările (atât timp cât acestea nu sunt finalizate şi ocupate de către achizitor) în ordine pentru evitarea oricărui pericol pentru respectivele persoane;
2. de a procura şi de a întreţine pe cheltuiala sa toate dispozitivele de iluminare, protecţie, îngrădire, alarmă şi pază, când şi unde sunt necesare sau au fost solicitate de către achizitor sau de către alte autorităţi competente, în scopul protejării lucrărilor sau al asigurării confortului riveranilor;
3. de a lua toate măsurile rezonabile necesare pentru a proteja mediul pe şi în afara şantierului şi pentru a evita orice pagubă sau neajuns provocate persoanelor, proprietăţilor publice sau altora, rezultate din poluare, zgomot sau alţi factori generaţi de metodele sale de lucru.

**9.14** Executantul este responsabil pentru menţinerea în bună stare a lucrărilor, materialelor, echipamentelor şi instalaţiilor care urmează a fi puse în operă, de la data primirii amplasamentului până la data semnării procesului-verbal de recepţie a lucrărilor.

**9.15** Pe parcursul execuţiei lucrărilor şi al remedierii viciilor ascunse, executantul are obligaţia, în măsura permisă de respectarea prevederilor contractului, de a nu stânjeni inutil sau în mod abuziv confortul riveranilor sau căile de acces, prin folosirea şi ocuparea drumurilor şi căilor publice sau private care deservesc proprietăţile aflate în posesia achizitorului sau a oricărei alte persoane.

**9.16** Executantul va despăgubi achizitorul împotriva tuturor reclamaţiilor, acţiunilor în justiţie, daunelor-interese, costurilor, taxelor şi cheltuielilor, indiferent de natura lor, rezultând din sau în legătură cu obligaţia prevăzută la pct **9.15**, pentru care responsabilitatea revine executantului.

**9.17** Executantul are obligaţia de a utiliza în mod rezonabil drumurile sau podurile ce comunică cu sau sunt pe traseul şantierului şi de a preveni deteriorarea sau distrugerea acestora de către traficul propriu sau al oricăruia dintre subcontractanţii săi; executantul va selecta traseele, va alege şi va folosi vehiculele, va limita şi repartiza încărcăturile, în aşa fel încât traficul suplimentar ce va rezulta în mod inevitabil din deplasarea materialelor, echipamentelor, instalaţiilor sau altora asemenea, de pe şi pe şantier, să fie limitat, în măsura în care este posibil, astfel încât să nu producă deteriorări sau distrugeri ale drumurilor şi podurilor respective.

**9.18** În cazul în care se produc deteriorări sau distrugeri ale oricărui pod sau drum care comunică cu sau care se află pe traseul şantierului, datorită transportului materialelor, echipamentelor, instalaţiilor sau altora asemenea, executantul are obligaţia de a despăgubi achizitorul împotriva tuturor reclamaţiilor privind avarierea respectivelor poduri sau drumuri si de a repara infrastructura deteriorata pe cheltuiala sa.

**9.19** Cu excepţia unor clauze contrare prevăzute în contract, executantul este responsabil şi va plăti consolidarea, modificarea sau îmbunătăţirea, în scopul facilitării transportului materialelor, echipamentelor, instalaţiilor sau altora asemenea, a oricăror drumuri sau poduri care comunică cu sau care se află pe traseul şantierului.

**9.20** Pe parcursul execuţiei lucrării, executantul are obligaţia de a evita, pe cât posibil, acumularea de obstacole inutile pe şantier, de a depozita sau retrage orice utilaje, echipamente, instalatii, surplus de materiale si de a aduna şi îndepărta de pe şantier dărâmăturile, molozul sau lucrările provizorii de orice fel, care nu mai sunt necesare.

**9.21** Executantul are dreptul de a reţine pe şantier, până la sfârşitul perioadei de garanţie, numai acele materiale, echipamente, instalaţii sau lucrări provizorii care sunt necesare în scopul îndeplinirii obligaţiilor în perioada de garanţie.

**9.22** Executantul răspunde, potrivit obligaţiilor care îi revin, pentru viciile ascunse ale construcţiei, ivite într-un interval de **10 ani** de la recepţia lucrării şi, după împlinirea acestui termen, pe toată durata de existenţă a construcţiei, pentru viciile structurii de rezistenţă, ca urmare a nerespectării proiectelor şi detaliilor de execuţie aferente execuţiei lucrării.

**9.23** Executantul se obligă să despăgubească achizitorul împotriva oricăror reclamaţii şi acţiuni în justiţie, ce rezultă din încălcarea unor drepturi de proprietate intelectuală (brevete, nume, mărci înregistrate etc.), sau cele legate de echipamentele, materialele, instalaţiile sau utilajele folosite pentru sau în legătură cu execuţia lucrărilor sau încorporate în acestea şi impotriva oricaror daune-interese, costuri, taxe şi cheltuieli de orice natură aferente, cu excepţia situaţiei în care o astfel de încălcare rezultă din respectarea proiectului sau caietului de sarcini întocmit de către achizitor.

**10. Obligaţiile achizitorului**

**10.1** Achizitorul se obligă să plătească executantului preţul convenit pentru execuţia si finalizarea lucrarilor aferente obiectivului de investiţii precizat la pct **4.1**.

**10.2** La începerea lucrărilor achizitorul are obligaţia de a detine toate autorizaţiile şi avizele necesare execuţiei lucrărilor.

**10.3** Achizitorul are obligaţia de a pune la dispoziţia executantului, fără plată, dacă nu s-a convenit altfel, amplasamentul lucrării liber de orice sarcină si căile de acces rutier până la limita amplasamentului şantierului.

**11. Sancţiuni pentru neîndeplinirea culpabilă a obligaţiilor**

**11.1** În cazul în care, din vina sa exclusivă, executantul nu îşi îndeplineşte obligaţiile asumate prin contract in termen de **28 de zile** de la data scadentei acestora, atunci achizitorul este îndreptăţit de a deduce din preţul contractului, ca penalităţi, o sumă echivalentă cu o cotă procentuală din preţul contractului de **0,05% pe zi**, până la îndeplinirea efectivă a obligaţiilor. Suma maximă a penalităţilor de întârziere va fi de 15% din preţul contractului la semnarea contractului.

**11.2** În cazul în care achizitorul nu onorează facturile în termen de **28 de zile** de la data incasarii sumelor de la finantator conform procedurilor acestuia, atunci acesta are obligaţia de a plăti, ca penalităţi, o sumă echivalentă cu o cotă procentuală din plata neefectuată de **0,05% pe zi** pana la îndeplinirea efectivă a obligaţiilor.

**11.3** Nerespectarea obligaţiilor asumate prin prezentul contract de către una dintre părţi, în mod culpabil, dă dreptul părţii lezate de a considera contractul reziliat de drept / de a cere rezilierea contractului şi de a pretinde plata de daune-interese.

**11.4** Achizitorul îşi rezervă dreptul de a denunţa unilateral contractul, printr-o notificare scrisă adresată executantului, fără nici o compensaţie, dacă acesta din urmă dă faliment, cu condiţia ca această denunţare să nu prejudicieze sau să afecteze dreptul la acţiune sau despăgubire pentru executant. În acest caz, executantul are dreptul de a pretinde numai plata corespunzătoare pentru partea din contract îndeplinită până la data denunţării unilaterale a contractului.

Clauze specifice

**12 Garanţia de bună execuţie a contractului**

**12.1** Executantul se obligă să constituie garanţia de bună execuţie a contractului prin **\_\_\_\_\_\_\_\_\_\_\_\_** (*modul de constituire*) in termen de 5 zile de la data semnarii contractului, în cuantum de **10%** din valoarea fara TVA a contractului, pentru toata perioada de executie a contractului. Termenul poate fi prelungit cu 10 zile in cazuri temeinic justificate de catre executant.

**12.2** Achizitorul se obligă să elibereze garanţia de participare şi să emită ordinul de începere a contractului numai după ce executantul a făcut dovada constituirii garanţiei de bună execuţie.

**12.3** Achizitorul are dreptul de a emite pretenţii asupra garanţiei de bună execuţie, în limita prejudiciului creat, dacă executantul nu îşi execută, execută cu întârziere sau execută necorespunzător obligaţiile asumate prin prezentul contract. Anterior emiterii unei pretenţii asupra garanţiei de bună execuţie, achizitorul are obligaţia de a notifica acest lucru executantului, precizând totodată obligaţiile care nu au fost respectate.

**12.4** In cazul in care, din orice motiv, termenul de executie al contractului se prelungeste sau valoarea garantiei de buna executie scade sub cuantumul de 10% din valoarea la zi fara TVA a contractului, executantul se obligă să reconstituie garanţia de bună execuţie a contractului conform noului termen de executie sau conform cuantumului initial, in termenul si in conditiile prevazute la pct **12.1**.

**12.5** Modul de constituire a garantiei de buna executie poate fi modificat pe parcursul derularii contractului.

**12.6** Achizitorul se obligă să restituie garanţia de bună execuţie conform HG 395/2016 art 42 alin 4.

**12.7** Garanţia lucrărilor este distinctă de garanţia de bună execuţie a contractului.

**13 Clauze de revizuire**

**13.1** Pot fi supuse clauzei de revizuire diferențele cantitative dintre lucrarile puse în operă si cele ofertate initial, rezultate din remăsurători, datorate doar nepotrivirilor dintre estimarea iniţială şi realitatea execuţiei, fără a fi afectat proiectul tehnic sau specificaţiile tehnice.

**13.2** Suma depășirilor valorice mentionate în clauza de revizuire trebuie să se încadreze în plafonul aferent "cheltuielilor diverse şi neprevăzute", stabilit in devizul general aprobat. În situația măririi preţului contractului, autoritatea contractantă va încheia, din motive de angajament legal, act adiţional cu contractantul.

**14. Începerea şi execuţia lucrărilor**

**14.1** Executantul are obligaţia de a începe lucrările în timpul cel mai scurt posibil de la primirea ordinului în acest sens din partea achizitorului.

**14.2** Executantul trebuie să notifice achizitorului şi Inspecţiei de Stat în Construcţii, Lucrări Publice, Urbanism şi Amenajarea Teritoriului data începerii efective a lucrărilor.

**14.3** Lucrările trebuie să se deruleze conform graficului general de execuţie şi să fie terminate la data stabilită. Datele intermediare, prevăzute în graficele de execuţie, se consideră date contractuale.

**14.4** În cazul în care, după opinia achizitorului sau a Consultantului, pe parcurs, desfăşurarea lucrărilor nu concordă cu graficul general de execuţie a lucrărilor, la cererea achizitorului, executantul va prezenta un grafic revizuit, în vederea terminării lucrărilor la data prevăzută în contract. Graficul revizuit nu îl va scuti pe executant de niciuna dintre îndatoririle asumate prin contract.

**14.5** În cazul în care executantul întârzie executia lucrărilor, a pregătirilor sau dacă nu îşi îndeplineşte alte îndatori asumate prin contract, achizitorul este îndreptăţit să-i fixeze executantului un termen până la care activitatea să intre în normal şi să îl avertizeze că, în cazul neconformării, la expirarea termenului stabilit îi va rezilia contractul.

**14.6** Achizitorul si Consultantul au dreptul de a supraveghea desfăşurarea execuţiei lucrărilor şi de a stabili conformitatea lor cu specificaţiile din anexele la contract. Părţile contractante au obligaţia de a notifica, în scris, una celeilalte, identitatea reprezentanţilor lor atestaţi profesional sau contractual pentru acest scop, şi anume responsabilul tehnic cu execuţia din partea executantului, dirigintele de şantier sau, dacă este cazul, altă persoană fizică sau juridică atestată potrivit legii sau contractuala, din partea achizitorului.

**14.7** Executantul are obligaţia de a asigura accesul reprezentantului achizitorului la locul de muncă, în ateliere, depozite şi oriunde îşi desfăşoară activităţile legate de îndeplinirea obligaţiilor asumate prin contract, inclusiv pentru verificarea lucrărilor ascunse.

**14.8** Materialele trebuie să fie de calitatea prevăzută în documentaţia de execuţie; verificările şi testările materialelor folosite la execuţia lucrărilor, precum şi condiţiile de trecere a recepţiei provizorii şi a recepţiei finale (calitative) sunt descrise în anexa/anexele la contract.

**14.9** Executantul are obligaţia de a asigura instrumentele, utilajele şi materialele necesare pentru verificarea, măsurarea şi testarea lucrărilor. Costul probelor şi încercărilor, inclusiv manopera aferentă acestora, revin executantului.

**14.10** Probele neprevăzute şi comandate de achizitor pentru verificarea unor lucrări sau materiale puse în operă vor fi suportate de executant dacă se dovedeşte că materialele nu sunt corespunzătoare calitativ sau că manopera nu este în conformitate cu prevederile contractului. În caz contrar, achizitorul va suporta aceste cheltuieli.

**14.11** Executantul are obligaţia de a nu acoperi lucrările care devin ascunse, fără aprobarea achizitorului.

**14.12** Executantul are obligaţia de a notifica achizitorului, ori de câte ori astfel de lucrări, inclusiv fundaţiile, sunt finalizate, pentru a fi examinate şi măsurate.

**14.13** Executantul are obligaţia de a dezveli orice parte sau părţi de lucrare, la dispoziţia achizitorului, şi de a reface această parte sau părţi de lucrare, dacă este cazul.

**14.14** În cazul în care se constată că lucrările sunt de calitate corespunzătoare şi au fost executate conform documentaţiei de execuţie, atunci cheltuielile privind dezvelirea şi refacerea vor fi suportate de către achizitor, iar în caz contrar, de către executant.

**14.15** In cazul in care pe parcursul executiei de lucrari executantul constata existenta unor neconcordante intre Proiectul Tehnic si situatia din teren, acesta va intocmi o nota de constatare si o va transmite atat beneficiarului si proiectantului cat si Consultantului desemnat de acesta.

**14.16** Toate documentele aferente executiei de lucrari cum ar fi modificari tehnice, extensii de termene, situatii de plata si documentele aferente acestora confirmate de catre dirigintele de santier etc se transmit atat catre beneficiar cat si catre Consultantul desemnat de acesta in vederea analizarii corectitudinii documentatiei si/sau oportunitatii efectuarii platii, in functie de manualul de proceduri al finantatorului.

**14.17** Consultantul transmite in scris catre achizitor si catre executant punctul de vedere rezultat in urma analizei prevazute la punctul **14.16** intr-un termen de 5 zile lucratoare de la data primirii documentelor, termen care poate fi prelungit in situatia in care emiterea unui punct de vedere pozitiv necesita clarificari sau informatii suplimentare din patea executantului. In cazul in care executantul nu transmite clarificarile sau informatiile suplimentare solicitate, Consultantul va emite un punct de vedere negativ in a 10-a zi lucratoare socotita de la data solicitarii clarificarilor sau informatiilor suplimentare.

**14.18** In cazul in care calitatea documentelor prezentate Consultantului nu este suficienta astfel incat sa poata fi remediata in termenul de 10 zile prevazut la pct **14.17**, atunci Consultantul va emite un punct de vedere negativ urmand ca executantul sa retransmita documentele refacute.

**14.18** Achizitorul va instiinta executantul privind identitatile Consultantului si a dirigintelul de santier imediat ce acestia vor fi desemnati.

**15. Întârzierea şi sistarea lucrărilor**

**15.1** În cazul în care volumul sau natura lucrărilor neprevăzute, condiţiile climaterice excepţional de nefavorabile sau oricare alt motiv de întârziere care nu se datorează executantului şi nu au survenit prin încălcarea contractului de acesta îndreptăţesc executantul de a solicita prelungirea termenului de execuţie a lucrărilor sau a oricărei părţi a acestora, atunci, prin consultare, părţile vor stabili orice prelungire a duratei de execuţie la care executantul are dreptul si sau totalul cheltuielilor suplimentare, care se va adăuga la preţul contractului.

**15.2** În afara cazului prevazut la pct **15.1** în care achizitorul este de acord cu o prelungire a termenului de execuţie, orice întârziere în îndeplinirea contractului dă dreptul achizitorului de a solicita penalităţi executantului conform pct **11.1**.

**15.3** In cazul prevazut la pct **15.2**, executantul va informa achizitorul si Consultantul cu cel putin 15 zile inaintea expirarii terneului prevazut la pct **7.2** despre imposibilitatea finalizarii lucrarilor la termenul prevazut precum si noul termen de executie solicitat, pe care executantul il considera necesar in vederea finalizarii lucrarilor.

**15.4** In cazul in care executantul nu solicita un nou termen de executie conform pct **15.3**, iar lucrarile nu se pot finaliza conform termenului contractual, achizitorul are dreptul de a stabili din oficiu prelungirea termenului de o luna.

**15.5** In functie noul termen de executie solicitat de executant conform pct **15.3** sau stabilit de achizitor conform pct **15.4** achizitorul va calcula si va transmite executantului penalitatile aferente prelungirii de termen.

**15.6** Penalitatile de intarziere se achita de catre executant anterior intocmirii actului aditional de prelungire a termenului de executie sau se retin din garantia de buna executie, prevederile pct **12.4** ramanand aplicabile.

**15.7** Fără a prejudicia dreptul executantului prevăzut în clauza **11.2**, acesta are dreptul de a sista lucrările sau de a diminua ritmul execuţiei dacă achizitorul nu plăteşte pana la expirarea termenului prevăzut la clauza **18.2**; în acest caz va notifica, în scris acest fapt achizitorului.

**16. Finalizarea lucrărilor**

**16.1** Ansamblul lucrărilor sau oricare parte a lor, prevăzute a fi finalizate într-un termen stabilit prin graficul de execuţie, trebuie finalizat în termenul convenit, termen care se calculează de la data începerii lucrărilor.

**16.2** La finalizarea lucrărilor, executantul are obligaţia de a notifica, în scris, achizitorului că sunt îndeplinite condiţiile de recepţie, solicitând acestuia convocarea comisiei de recepţie.

**16.3** Pe baza situaţiilor de lucrări executate confirmate şi a constatărilor efectuate pe teren, achizitorul va aprecia dacă sunt întrunite condiţiile pentru a convoca comisia de recepţie. În cazul în care se constată că sunt lipsuri sau deficienţe, acestea vor fi notificate executantului, stabilindu-se şi termenele pentru remediere şi finalizare. După constatarea remedierii tuturor lipsurilor şi deficienţelor, la o nouă solicitare a executantului, achizitorul va convoca comisia de recepţie.

**16.4** Comisia de recepţie are obligaţia de a constata stadiul îndeplinirii contractului prin corelarea prevederilor acestuia cu documentaţia de execuţie şi cu reglementările în vigoare. În funcţie de constatările făcute, achizitorul are dreptul de a aproba sau de a respinge recepţia, caz in care va preciza si lucrarile necesare pentru aprobarea receptiei.

**16.5** Recepţia se poate face şi pentru părţi ale lucrării, distincte din punct de vedere fizic şi funcţional.

**17. Perioada de garanţie acordată lucrărilor**

**17.1** Perioada de garanţie este de **\_\_ de luni** de la data recepţiei la terminarea lucrărilor şi până la recepţia finală.

**17.2** În perioada de garanţie, executantul are obligaţia, în urma dispoziţiei date de achizitor, de a executa toate lucrările de modificare, reconstrucţie şi remediere a viciilor şi altor defecte a căror cauză este nerespectarea clauzelor contractuale.

**17.3** Executantul are obligaţia de a executa toate activităţile prevăzute la pct **17.2**, pe cheltuiala proprie, în cazul în care ele sunt necesare datorită utilizării de materiale, de instalaţii sau a unei manopere neconforme cu prevederile contractului, a unui viciu de concepţie, acolo unde executantul este responsabil de proiectarea unei părţi a lucrărilor; sau neglijenţei sau neîndeplinirii de catre executant a oricăreia dintre obligaţiile explicite sau implicite care îi revin în baza contractului.

**17.4** În cazul în care defecţiunile nu se datorează executantului, lucrările fiind executate de către acesta conform prevederilor contractului, costul remedierilor va fi evaluat şi plătit ca lucrări suplimentare.

**17.5** În cazul în care executantul nu execută lucrările prevazute la pct **17.4**, achizitorul este îndreptăţit să angajeze şi să plătească alte persoane care să le execute. In acest caz. cheltuielile aferente acestor lucrări vor fi recuperate de către achizitor de la executant sau reţinute din sumele cuvenite acestuia.

**18. Modalităţi de plată**

**18.1** Achizitorul are obligaţia de a efectua plata către executant în termen de **30 de zile** de la emiterea facturii de către acesta.

**18.2** Dacă achizitorul nu onorează facturile în termen de **28 de zile** de la expirarea perioadei convenite, atunci executantul are dreptul de a sista executarea lucrărilor sau de a diminua ritmul execuţiei. Imediat ce achizitorul îşi onorează restanţa, executantul va relua executarea lucrărilor în cel mai scurt timp posibil.

**18.3** Achizitorul are dreptul de a acorda avans executantului, in functie de disponibilitati, dacă acesta solicită, numai contra unei scrisori de returnare a avansului şi numai în limita a **30 %** din valoarea contractului. Stornarea avansului se va realiza in primele doua deconturi depuse la achizitor.

**18.4** Plăţile parţiale trebuie să fie făcute, la cererea executantului la valoarea lucrărilor executate conform contractului şi în cel mai scurt timp posibil dupa indeplinirea cerintelor contractuale. Lucrările executate trebuie să fie dovedite ca atare printr-o situaţie de lucrări, întocmită astfel încât să asigure o rapidă şi sigură verificare a lor.

**18.5** Situaţiile de plată se confirmă de catre dirigintele de santier în termen de **15 zile** de la data prezentarii.

**18.6** Facturile se emit de catre executant dupa obtinerea unui punct de vedere pozitiv din partea Consultantului

**18.7** Contractul nu va fi considerat terminat pâna când procesul-verbal de recepţie finală nu va fi semnat de comisia de recepţie, care confirmă că lucrările au fost executate conform contractului. Recepţia finală va fi efectuată conform prevederilor legale, după expirarea perioadei de garanţie.

**19. Ajustarea preţului contractului**

**19.1** Pretul se ajusteaza la prezentarea fiecarei situatii de lucrari cu urmatoarea formula:

An = av + (1 - av) \* In / Io,

unde:

- "An" este coeficientul de ajustare care urmează a fi aplicat valorii de contract estimate pentru lucrările realizate în luna "n";

- "av" este valoarea procentuală a plăţii în avans faţă de Preţul Contractului, daca este cazul;

- "In" este indicele de cost în construcţii - total publicat de Institutul Naţional de Statistică în Buletinul Statistic de Preţuri, la tabelul 15, aplicabil la data cu 60 de zile înainte de ultima zi a lunii "n".

- "Io" este indicele de cost în construcţii - total, aplicabil la Data de Referinţă (cu 30 de zile anterioara fata de ultimul termen-limita de depunere a Ofertelor).

**19.2** In cazul modificarii legislatiei privind ajustarile punctul **19.1** se va modifica prin act aditional.

**20. Asigurări**

**20.1** Executantul are obligaţia de a încheia, înainte de începerea lucrărilor, o asigurare ce va cuprinde toate riscurile ce ar putea apărea privind lucrările executate, utilajele, instalaţiile de lucru, echipamentele, materialele pe stoc, personalul propriu şi reprezentanţii împuterniciţi să verifice, să testeze sau să recepţioneze lucrările, precum şi daunele sau prejudiciile aduse către terţe persoane fizice sau juridice.

**20.2** Asigurarea se va încheia cu o societate de asigurare. Contravaloarea primelor de asigurare va fi suportată de către executant din capitolul „Cheltuieli indirecte”.

**20.3** Executantul are obligaţia de a prezenta achizitorului, ori de câte ori i se va cere, poliţa sau poliţele de asigurare şi recipisele pentru plata primelor curente (actualizate).

**20.4** Achizitorul nu va fi responsabil pentru niciun fel de daune-interese, compensaţii plătibile prin lege, în privinţa sau ca urmare a unui accident sau prejudiciu adus unui muncitor sau altei persoane angajate de executant, cu excepţia unui accident sau prejudiciu rezultând din vina achizitorului, a agenţilor sau a angajaţilor acestuia.

**21. Subcontractanţi**

**21.1** Executantul are obligaţia de a prezenta achizitorului toate contractele de subcontractare încheiate în aceleaşi condiţii în care el a semnat contractul cu achizitorul.

**21.2** Executantul ramane pe deplin răspunzător faţă de achizitor de modul în care îndeplineşte contractul in intregimea lui, raspunderea subcontractantului fata de executant ramanand in sarcina acestora.

**21.3** Executantul poate schimbaoricare subcontractant sau sa prezinte un subcontractant nou doar dupa obtinerea acordului achizitorului si doar daca noii subcontractati indeplinesc conditiile minimale prevazute in documentatia de atribuire.

**22. Forţa majoră**

**22.1** Forţa majoră este constatată de o autoritate competentă.

**22.2** Forţa majoră exonerează părţile contractante de îndeplinirea obligaţiilor asumate prin prezentul contract, pe toată perioada în care aceasta acţionează.

**22.3** Îndeplinirea contractului va fi suspendată în perioada de acţiune a forţei majore, dar fară a prejudicia drepturile ce li se cuveneau părţilor până la apariţia acesteia.

**22.4** Partea contractantă care invocă forţa majoră are obligaţia de a notifica celeilalte părţi, imediat şi în mod complet, producerea acesteia şi să ia orice măsuri care îi stau la dispoziţie în vederea limitării consecinţelor.

**22.5** Partea contractantă care invocă forţa majoră are obligaţia de a notifica celeilalte părţi încetarea cauzei acesteia în maximum **15 zile** de la încetare.

**22.6** Dacă forţa majoră acţionează sau se estimează că va acţiona o perioada mai mare de 6 luni, fiecare parte va avea dreptul să notifice celeilalte părţi încetarea de drept a prezentului contract, fără ca vreuna din părţi să poată pretinde celeilalte daune-interese.

**23. Dispozitii finale**

**23.1** Partile contractante vor depune toate eforturile pentru a rezolva pe cale amiabilă, prin tratative directe, orice neînţelegere sau dispută în cadrul sau în legatură cu îndeplinirea contractului. In cadrul acestor tratative, cu acordul partilor, poate fi solicitata prezenta Consultantului.

**23.2** Dacă după 15 de zile de la începerea acestor tratative neoficiale partile nu rezolva divergentele în mod amiabil, fiecare poate solicita ca disputa să se soluţioneze de instanţele judecatoreşti din România.

**23.3** Orice comunicare între părţi referitoare la prezentul contract trebuie să fie transmisă în scris prin orice mijloc de comunicare, pastrandu-se o copie a comunicarii.

**23.4** Limba care guvernează contractul este limba română.

**23.5** Contractul va fi interpretat conform legilor din România.

Părţile au înţeles să încheie prezentul contract în două exemplare, câte unul pentru fiecare parte.

Achizitor Executant

Comuna Galgau \_\_\_\_\_\_\_\_\_\_\_\_\_

Ungur Cristian, primar \_\_\_\_\_\_\_\_\_\_\_\_, administrator

**Formular 2**

*Operator economic*

*...............................*

**OFERTĂ**

Către,

....................................................................................................

*(denumirea autorităţii contractante şi sediul)*

După examinarea documentației de atribuire și înțelegerea completă a cerințelor din Caietul de Sarcini, subsemnatul/subsemnații, reprezentanti ai Ofertantului **\_\_\_\_\_\_\_\_\_\_\_\_\_\_\_\_\_\_** ne angajăm să semnăm contractul **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** [denumirea contractului] să demarăm, să executăm și să finalizăm lucrările specificate în acesta, în conformitate cu cerințele din documentația de atribuire și cu propunerea noastră tehnică anexată, la prețurile specificate mai jos, dupa cum reies din devizele oferta.

Prin propunerea noastră financiară, pentru lucrările descrise în documentația tehnică oferim un preț total de **\_\_\_\_\_\_\_\_\_ lei** fără TVA, la care se adaugă TVA în valoare de **\_\_\_\_\_\_\_ lei**, din care:

Durata de executie a obiectivului de investii ofertata este de **\_\_\_** luni de la data ordinului de incepere a lucrarilor

Termenul de garantie ofertat este de **\_\_\_** luni de la data receptiei la terminarea lucrarilor

Subsemnatul/subsemnații declarăm că:

1. Am examinat conținutul documentaţiei de atribuire, precum și toate răspunsurile la solicitările de clarificări comunicate până la data depunerii ofertelor și îl acceptăm în totalitate, fără nicio rezervă sau restricție;
2. Suntem de acord ca oferta noastră să rămână valabilă pentru o perioada de **\_\_\_\_\_\_zile**, de la data limita de depunere a ofertelor, respectiv până la data de **\_\_\_\_\_\_** și oferta va ramâne obligatorie pentru noi şi că poate fi acceptată în orice moment înainte de expirarea perioadei menţionate.
3. Am înțeles și am acceptat prevederile legislației achizițiilor publice aplicabile acestei proceduri de atribuire și oricare alte cerințe referitoare la forma, conținutul, instrucțiunile, stipulările și condițiile incluse în invitația de participare și documentația de atribuire. Invitația de participare și documentația de atribuire au fost suficiente și adecvate pentru pregătirea unei oferte exacte iar oferta noastră a fost pregătită luând în considerare toate acestea.
4. În calitate de ofertant la aceasta procedură de atribuire declarăm că nu am întreprins și nu vom întreprinde nicio acțiune și/sau inacțiune în scopul de a restricționa concurența.

Dacă oferta noastră este acceptată și vom semna contractul de achiziție publică, ne angajăm să constituim garanția de bună execuție în conformitate cu prevederile documentației de atribuire, în proportie de **..........%** din valoarea contractului fara TVA, astfel: *(se bifează opţiunea corespunzătoare)*

 prin instrument de garantare emis de o societate bancară sau de o societate de asigurări

 prin reţineri succesive din facturi

Până la încheierea şi semnarea contractului de achiziţie publică, aceasta ofertă împreună cu comunicarea transmisă de dumneavoastră prin care oferta noastră este acceptată ca fiind câştigătoare, vor constitui un contract angajant între noi.

Data:..........................................

............................................................................... *(nume, prenume şi semnătură),* în calitate de .................., legal autorizat să semnez oferta pentru şi în numele ...................................... (denumirea operatorului economic)

**Formular 3**

*Operator economic*

\_\_\_\_\_\_\_\_\_\_\_\_\_\_\_\_\_\_

**DECLARAȚIE PRIVIND RESPECTAREA LEGISLAȚIEI PRIVIND CONDIȚIILE DE MEDIU, SOCIAL ȘI CU PRIVIRE LA RELAȚIILE DE MUNCĂ PE TOATĂ DURATA DE ÎNDEPLINIRE A CONTRACTULUI DE LUCRĂRI**

Subsemnatul/a ........................................................................ *(nume / prenume)*, reprezentant legal / împuternicit al ................................................................ *(denumirea și sediul ofertantului),* în calitate de ofertant la procedura de atribuire a contractului .................................................... **cod CPV** ............................., organizată de autoritatea contractantă ...................................(denumirea autorității contractante) declar pe propria răspundere, că la elaborarea ofertei am ţinut cont de toate obligaţiile relevante din domeniile mediului, social şi al relaţiilor de muncă pentru activităţile ce se vor desfăşura pe parcursul îndeplinirii contractului de lucrări, în conformitate cu prevederile Legii 319/2006 si Legii 265/2006 privind aprobarea OUG 195/2005 și ale celorlaltor reglementări aplicabile.

Data:..........................................

............................................................................... *(nume, prenume şi semnătură),* în calitate de .................., legal autorizat să semnez declaratia pentru şi în numele ...................................... (denumirea operatorului economic)